stanford-oval/wikipedia huggingface dataset:
Ride On
משתתפים

איזי סטראדלין - שירה מובילה, גיטרת קצב, גיטרה מובילה (ברצועה 2)
ריק ריצ'רדס - גיטרה מובילה
דאף מק'אגן - גיטרת בס
טאז בנטלי - תופים
| --- | --- |
בקרת זהויות :  MusicBrainz release group: 6d808022-bf09-3c12-81c7-4a386cb16e21
LADEE

| --- | --- |

המחשת אמן של הגשושית
 מידע כללי
 סוכנות חלל:  נאס"א
 מפעיל:  מרכז המחקר איימס 
 יצרן:  מרכז המחקר איימס 
 תאריך שיגור:  7 בספטמבר 2013, 03:27 UTC
 משגר:  מינוטאור 5
 אתר שיגור:  Mid-Atlantic Regional Spaceport Launch Pad 0 
 www.nasa.gov/ladee
 משימה
 סוג משימה:  גשושית
 מסלול:  מסלול סביב הירח 
 זמן הקפה:  114 דק' 
 גרם שמיים:  הירח
 תאריך נחיתה:  18 באפריל 2014, ~04:30 UTC
 משך המשימה הכולל:  7 בספטמבר 2013 – 18 באפריל 2014 (223 ימים) 
 משך המשימה:  7  חודשים ו־11  ימים
 מידע טכני
 משקל:  383 ק"ג 
 אורך:  1.85 מ' 
 קישורים חיצוניים
 מספר קטלוג לוויינים:  39246
 מאגר המידע הלאומי:  2013-047A
 
LADEE (מבוטא לאדי, ראשי תיבות של Lunar Atmosphere and Dust Environment Explorer, חוקר סביבת האטמוספירה והאבק הירחיים) הייתה גשושית מחקר בלתי מאוישת של נאס"א, אשר שוגרה ב-7 בספטמבר 2013 ממתקן הטיסה וולופס שלחוף האטלנטי במדינת וירג'יניה. השיגור בוצע על גבי טיל מינוטאור V בעל חמישה שלבים, של חיל האוויר של ארצות הברית. מטרת הגשושית הייתה לחקור את האטמוספירה הדלילה של הירח ואת האבק המרחף מעליו. הגשושית סיימה את משימתה ביום 18 באפריל 2014 בהתרסקות מכוונת על פני הירח.
משימת המחקר של הגשושית כללה גם ניסוי של טכנולוגיית תקשורת חדשה, המבוססת על העברת מידע על גבי לייזר במקום בתקשורת רדיו. הציפייה היא שלייזר יאפשר העברת נתונים בקצבים גבוהים בהרבה, כ-600 מגהבייט לשנייה, ממה שמתאפשר בתקשורת רדיו. תחנת קרקע של סוכנות החלל האירופית תקלוט את שידור הלייזר, על מנת שתוכל לוודא שיש לה את היכולת הטכנית להמשיך את שיתוף הפעולה הקיים בינה לבין נאס"א גם כאשר ייעשה שימוש בלייזר במשימות עתידיות.
האטמוספירה של הירח כה דלילה, עד שהמולקולות המרכיבות אותה כמעט אינן מתנגשות זו בזו. מצב זה מכונה אקסוספירה, והוא קיים גם בשכבות הגבוהות של אטמוספירת כדור הארץ. מדענים מתעניינים בסוג זה של אטמוספירה משום שהוא נפוץ במערכת השמש. גם לכוכב חמה יש אקסוספירה, וגם לרבים מהירחים של ענקי הגז.
מחקר האבק הירחי יבדוק את ההשערה שאור אולטרה־סגול מן השמש גורם לחלקיקי אבק טעונים חשמלית להתרומם מעל פני הירח עם זריחת השמש מעל אופק הירח. הוא גם ישפר את הידע על ההשפעה של האבק על ציוד המשמש אסטרונאוטים, אם וכאשר ינחתו שוב על הירח.
המשימה בת 100 הימים נוהלה על ידי מרכז המחקר איימס של נאס"א.
עלות המשימה כ-280 מיליון דולר.
מסלול הטיסה של הגשושית הוא ספירלי. לאחר השיגור היא ביצעה כשתי הקפות סביב כדור הארץ, שלאחריהן עברה למסלול אל הירח. בסך הכול עברו כחודשיים עד שהתייצבה במסלול בגובה 20 ק"מ מעל פני הירח. בסוף משימתה, היא כוונה למסלול התנגשות בירח, והתרסקה בצדו המרוחק ב-18 באפריל 2014.
PTV 250, PTV 400

| --- | --- |

דגם "PTV 250", שנת 1957
 מאפיינים כלליים
 יצרן:  Automóviles Utilitarios S. A
 שנות ייצור:  1956 – 1961
 יחידות שיוצרו:  1,100
 הרכבה:  ספרד ספרד
 סיווג:  מכונית מיקרו
 אורך:  2,950 מ"מ (דגם PTV 250)  3,260 מ"מ (דגם PTV 400)
 רוחב:  1,320 מ"מ (דגם PTV 250)  1,380 מ"מ (דגם PTV 400)
 גובה:  1,250 מ"מ (דגם PTV 250)  1,170 מ"מ (דגם PTV 400)
 משקל:  330 ק"ג (ריק, דגם PTV 250)  470 ק"ג (ריק, דגם PTV 400)
 בסיס גלגלים:  1,800 (דגם PTV 250)  1,940 מ"מ (דגם PTV 400)
 מפרט טכני
 מנוע:  1 צילינדרים, מנוע שתי פעימות, 247 סמ"ק המפיק 11 כ"ס ב-4,500 סל"ד, יחס דחיסה 6.2:1 (דגם PTV 250)  2 צילינדרים, מנוע שתי פעימות, 396.83 סמ"ק המפיק 19 כ"ס ב-4,500 סל"ד, יחס דחיסה 6.2:1 (דגם PTV 400)
 הילוכים:  תמסורת ידנית - 4 מהירויות
 מהירות מרבית:  75 קמ"ש (דגם PTV 250)  110 קמ"ש (דגם PTV 400)
 צריכת דלק:  4.5 ליטר ל-100 ק"מ (דגם PTV 250)  5.0 ליטר ל-100 ק"מ (דגם PTV 400)
דגמי PTV 400 / PTV 250 הם מכוניות מיקרו בסגנון קבריולה מתוצרת יצרנית מכוניות המיקרו הספרדית Automóviles Utilitarios S. A אשר יוצרו בין השנים 1956–1961 בספרד.
כאשר הוחל בשנת 1957 בשיווק דגם סיאט 600 שהתבסס על פיאט 600 בספרד, מכירות דגמי "PTV 250, PTV 400" צנחו. היצרן שינה את שם החברה ל-AUSA Center SA.
ממאפייני דגמי "PTV 250" ו-"PTV 400"

יוצרו 1,100 יחידות.
שלדה דגם "PTV 250": מסגרת שלד פשוטה מעל מסגרת צינורית מפלדה.
שלדה דגם "PTV 400": מתכת מונוקוקית על מסגרת צינורית מפלדה.
2 מושבים.
מנוע אחורי.
מנוע בנזין.
סוג הנעה: הנעה אחורי.
היגוי: בורג סלילי רכוב מרכזי.
מצבר - 12 וולט, דינמו - 130 אמפר.
קיבולת מכל דלק - 18 ליטר.
מתלה קדמי: עצמאי עם בולמי זעזועים הידראוליים ומוט הפיתול האחורי של Panhard.
מצמד: רב-דיסק באמבט שמן.
בלמים: בלמי תוף הידראוליים בכל ארבעת הגלגלים.
מלבד לשיווק המקומי בספרד, דגמי "PTV 400 / PTV 250" יוצאו לפורטוגל
בנוסף לדגם "PTV 250" קבריולה 2 נוסעים, יוצרו טנדרים.
דגמים מתחרים: גוגומוביל, איזטה.
ממאפייני דגמי "PTV 250" ו-"PTV 400" > תצורות

2 דלתות.
ללא דלתות.
תמונות

דגם "PTV 250"
דגם "PTV 250"
דגם "PTV 250", שנת 1959
דגם "PTV 250", שנת 1959 (משמאל), גוגומוביל סדאן (מימין)
דגם "PTV 400"
ראו גם

מכונית מיקרו
הערות שוליים

↑  היסטוריה היצרן (בספרדית) web.archive.org/web/20080927014517
↑  דגמי "PTV 250, PTV 400" microcarmuseum.com/tour/ptv
↑  היצרן AUSA Center SA archive.is/20130117172450
↑  דגם "PTV 250" (בספרדית) cartype.com/pages/4150/automoviles
↑  דגם "PTV 250" - טנדר pinterest.com/pin/498844096202412819
↑  דגם "PTV 250" (בספרדית) .motor.es/noticias/ptv-250
LADSPA

תוכנה המשתמשת ב-LADSPA
LADSPA (ראשי תיבות של "Linux Audio Developers Simple Plugin API") הוא תקן לטיפול במסנני ואפקטי קול, המופץ תחת הרישיון הציבורי הכללי המוקטן של גנו.
במקור יועד ללינוקס לאחר הסכמה כללית ברשימת הדיוור האלקטרונית של המפתחים, אך מתאים כיום גם לפלטפורמות אחרות. קיים במיזמי תוכנות עריכת קול חופשיות רבות, וזמינים תוספי LADSPA רבים. LADSPA קיים בעיקר כקובץ כותרת שנכתב בשפת התכנות C.
קיימים התקני תוספי אודיו רבים, ורוב הסינתיסייזרים ותוכנות עריכת הקול הגדולות המודרניות נתמכים. אחד מהתקנים הידועים יותר הוא Steinberg Cubase המשתמש ב-VST[דרוש מקור].
LADSPA הוא יוצא דופן, בכך שהוא מנסה לספק רק את החלק המשותף הגדול ביותר של תקנים אחרים. משמעות הדבר הוא שהיקף התקן מוגבל. תוספים שנכתבו המכילים אותו, מאפשרות הטמעה קלה יחסית במערכות אחרות. התקן השתנה מעט מאוד עם הזמן, כך שבעיות תאימות הן נדירות.
DSSI מרחיב את LADSPA לשימוש גם בתוספי התקנים.
LV2 הוא המחליף של LADSPA ומבוסס עליו, אך מאפשר הרחבה ביתר קלות.
This Woman

This Woman (בעברית: האישה הזו) הוא אלבומה העשירי של זמרת הקאנטרי האמריקאית ליאן ריימס, אשר יצא לאור ב-25 בינואר 2005. אלבום זה בניגוד לקודמו הכיל מוזיקת קאנטרי ובכך ריימס כינתה אלבום זה כ"חזרה לשורשים" לאחר שאלבומה הקודם הכית מוזיקת פופ ו-R&B. מבחינה לירית האלבום עוסק באהבה, התאהבות ונישואין. לטענת ריימס אלבום זה נכתב בהשראת נישואיה לרקדן הליווי שלה דין שרמט. האלבום לא זכה להצלחה דומה לזו של אלבומו הקודם כאשר הגיע למעמד זהב בארצות הברית. בדומה לאלבומיה הקודמים ריימס לא הייתה שותפה לרוב כתיבת שירי האלבום אך הייתה שותפה לכתיבת 3 מהם.
מתוך האלבום יצאו 4 סינגלים: "Nothin' 'Bout Love Makes Sense" אשר יצא כסינגל הראשון מהאלבום והגיע למקום ה-5 במצעד שירי הקאנטרי האמריקאי, "Probably Wouldn't Be This Way" אשר הגיע למקום ה-3 במצעד שירי הקאנטרי האמריקאי, "Something's Gotta Give", אשר הגיע למקום ה-2 במצעד שירי הקאנטרי האמריקאי ו-"Some People" אשר לא הצליח לשחזר את הצלחת השירים הקודמים הוגיע למקום ה-34 בלבד במצעד שירי הקאנטרי האמריקאי.
כל שירי האלבום הם שירים מקוריים מלבד השיר "I Dare You" שהוא גרסת כיסוי לשירם של להקת SHeDAISY.
בנוסף למהדורה הרגילה של האלבום לאלבום גם יצאה מהדורה אשר הייתה בלעדית לטרגט וליפן אשר הכילה שיר נוסף.
רשימת רצועות

| This Woman> מס' | This Woman> שם | This Woman> משך | This Woman>  | This Woman>  | This Woman>  | This Woman>  | This Woman>  | This Woman>  | This Woman>  |
| --- | --- | --- | --- | --- | --- | --- | --- | --- | --- |
| 1. | I Want to With You  | 3:18 |  |  |  |  |  |  |  |
| 2. | You Take Me Home  | 3:55 |  |  |  |  |  |  |  |
| 3. | Something's Gotta Give  | 3:56 |  |  |  |  |  |  |  |
| 4. | Won't Be Lonely Long  | 3:24 |  |  |  |  |  |  |  |
| 5. | Nothin' 'Bout Love Makes Sense  | 2:57 |  |  |  |  |  |  |  |
| 6. | Probably Wouldn't Be This Way  | 3:37 |  |  |  |  |  |  |  |
| 7. | The Weight of Love  | 4:04 |  |  |  |  |  |  |  |
| 8. | With You  | 3:42 |  |  |  |  |  |  |  |
| 9. | I Got It Bad  | 3:28 |  |  |  |  |  |  |  |
| 10. | I Dare You  | 3:43 |  |  |  |  |  |  |  |
| 11. | When This Woman Loves a Man  | 4:02 |  |  |  |  |  |  |  |
| 12. | Some People  | 3:56 |  |  |  |  |  |  |  |
| משך כולל: | משך כולל: | 44:02 |  |  |  |  |  |  |  |
הערות שוליים

↑  פיטר אמטו, גרג פגני, ליאן ריימס, דן האף
| --- | --- |
בקרת זהויות :  MusicBrainz release group: 66df931b-03fb-3452-b4ab-3308ba0832ad
Klutch Sports Group

| --- | --- |

 נתונים כלליים
 סוג:  חברת ניהול ספורט
 מייסדים:  ריץ' פול
 תקופת הפעילות:  2012–הווה (כ־12 שנים)
 מיקום המטה:  לוס אנג'לס, קליפורניה
 נשיא:  ניקול לין
 מנכ"ל:  ריץ' פול
  
 https://www.unitedtalent.com/klutch
 
Klutch Sports Group (בעברית: קבוצת קלוץ' ספורט) היא סוכנות ספורט אמריקאית שהוקמה בלוס אנג'לס, קליפורניה על ידי סוכן הספורט והמנכ"ל ריץ' פול. לקבוצת "Klutch Sports Group" יש גם משרדים באטלנטה, ג'ורג'יה, ניו יורק, וקליבלנד באוהיו.
היסטוריה

בשנת-2003, לאחר דראפט ה־NBA, לברון ג'יימס ביקש מפול להיות חלק מהקבוצה הקטנה שלו, יחד עם חברי הילדות של ג'יימס, מאבריק קרטר ורנדי מימס. פול ישר התחייב.
מאוחר יותר הוא התחיל לעבוד תחת ליאון רוז, שניהל משא ומתן על הארכתו של ג'יימס עם הקאבלירס ב-2006, בסוכנות "Creative Artists Agency".
בשנת 2012, פול עזב את רוז ו-CAA כדי להקים חברת סוכנות משלו, "קבוצת קלוץ' ספורט", ולקוחותיו הראשונים היו ג'יימס, אריק בלדסו, טריסטן תומפסון וקורי ג'וזף.
בשנת 2013, פול גייס את הסוכן ועורך הדין מארק טרמיני בכדי לנהל את המשא ומתן על חוזה ה-NBA עבור קלוץ'.
עם סיום ההסכם שלהם ב-2020, טרמיני ניהל משא ומתן של 1.4 מיליארד דולר בחוזי ה-NBA עבור לקוחות "קלוץ' ספורט" מ-2014 עד 2019.
בשנת 2019, חברת "United Talent Agency" ביקשה מפול לנהל את חטיבת הספורט שלה באמצעות שותפות עם קלוץ' ספורט, ולהרחיב את ייצוג שחקני NFL ו-WNBA.
בשנת 2020 הוא קיבל תפקיד בדירקטוריון
פול גם הרחיב את קהל הלקוחות שלו בקלוץ' ספורט כדי לכלול את ליגת הפוטבול העולמית (NFL) על ידי שכירת הסוכן ושחקן העבר דמריוס בילבו.
בשנת 2021, החברה שכרה את סוכנת הספורט ניקול לין כנשיאת תפעול הכדורגל.
ספורטאים

NBA
קלוץ' ספורט מייצגת את ספורטאי ה-NBA הבאים:
לונזו בול
מרג'ון בושאמפ
אריק בלדסו
מיילס ברידג'ס
טרוי בראון
קנטביוס קלדוול-פופ
ג'ורדן קלארקסון
אנתוני דייוויס
ד'אהרון פוקס
דריוס גרלנד
ארון גורדון
דריימונד גרין
ג'יידן הארדי
מונטרזל הארל
טיילן הורטון-טאקר
לברון ג'יימס
קלדון ג'ונסון
כריסטיאן קולוקו
זאק לאווין
ג'לן לק
טייריס מקסי
בן מקלמור
דג'ונטה מארי
קנדריק נאן
יוסוף נורקיץ'
סקוטי פיפן
טרנס רוס
קולין סקסטון
חואן טוסקנו-אנדרסון
גארי טרנט
פרד ואן-וליט
לוני ווקר
ג'ון וול
טריי יאנג
NFL
קלוץ' ספורט מייצגת את ספורטאי ה-NFL הבאים, היום או בעבר:
דיאנדרה הופקינס
טרמין אנקרום
כריסטיאן בארמור
קמרין ביינום
רסול דאגלס
דז פיצפטריק
מאט ג'דון
בראייס הול
היל קילין
ג'יילן הארטס
אודול בקהאם
אלכס ת'רווד
קלן מונד
מיילס גארט
דונובן פיפלס-ג'ונס
מייקל פירס
ביז'אן רובינסון
קווינסי רוש
לאביסקה שנאולת
סמית' דבונטה
קשוון ווהן
מונטז סווט
ג'דריק ווילס
מרווין ווילסון
צ'ייס יאנג
הערות שוליים

↑  Broussard, Chris Broussard, Chris. "הנבחר"  (25 בדצמבר 2012). ESPN
↑  "לברון ג'יימס עוזב את CAA, חבר ילדות ייצג אותו". International Business Times . 13 בספטמבר 2012 . אוחזר ב-18 באוגוסט 2014
↑  זילגיט, ג'ף (15 בינואר 2013). "נציג לברון ג'יימס, קלוץ' ספורטס מוסיף את הסוכן הבכיר טרמיני". ארצות הברית היום . ארצות הברית היום . אוחזר ב-8 ביוני 2021
↑  פרייס, SL (12 ביוני 2019). "יוצר המלך: למה ריץ' פול יהיה הבעלים של הקיץ ב-NBA" . SI.com. SI.com . אוחזר ב-8 ביוני 2021
↑  Stein, Marc [@TheSteinLine] (19 בפברואר 2021). "מארק טרמיני, הסוכן והעורך דין הוותיק שהוביל את המשא ומתן על חוזי ה-NBA של 1.4 מיליארד דולר שנסגר על ידי קלוץ' ספורט בין השנים 2014–2019, אינו מזוהה יותר עם הסוכנות, אומרים מקורות בליגה" (טוויט). בארכיון מהמקור ב-4 במרץ 2021 . אוחזר ב -11 ביוני 2021 - דרך טוויטר
↑  סקיפר, קליי (16 בדצמבר 2019). "ריץ' פול  משכתב את ספר החוקים" . GQ . אוחזר ב-9 בפברואר 2021
↑  מקנרי, דייב (27 ביולי 2020). "הסוכן של לברון ג'יימס ריץ' פול מונה לדירקטוריון UTA" . מגוון . אוחזר ב-9 בפברואר 2021
↑  שטיין, מארק (17 ביולי 2019). "הסוכן של לברון ג'יימס, ריץ' פול, פותח חטיבת ספורט בחברת הוליוודית (פורסם ב-2019)" . הניו יורק טיימס . ISSN 0362-4331 . אוחזר ב-10 בפברואר 2021
↑  סקיפר, קליי (14 בינואר 2020). "הכירו את סוכן העל שהימר על ריץ' פול להשתלט על ה-NFL" . GQ . אוחזר ב-10 בפברואר 2021
↑  "קבוצת קלוץ' ספורט שוכרת את ניקול לין כנשיאת תפעול הכדורגל" . אוחזר ב-4 בנובמבר 2022
PCI Express

| PCI Express |
| --- | --- |
  סמליל PCI Express
 תאריך המצאה:  2004
 פותח על ידי:  אינטל

 רוחב אפיק:  סיבית אחת
 מספר התקנים:  1
 מהירות אפיק:  121GB/s   (אפיק x16 גרסה 6.0)
 סוג אפיק:  טורי
 חיבור ללא אתחול:  לא
 אפיק חיצוני:  לא
PCI Express, בקיצור רשמי PCI-E או PCIe (בזמן הפיתוח נקרא 3GIO, ראשי תיבות באנגלית של "דור שלישי של קלט/פלט"), הוא תקן לאפיק (Bus) תקשורת מהיר בין לוח האם לרכיבים חיצוניים שמחוברים אליו. לדוגמה: במחשבים אישיים הוא עשוי לחבר בין כרטיסי הרחבה לבין לוח האם של המחשב. כרטיס הרחבה יכול להיות: כרטיס רשת, כרטיס גרפי או כרטיס ממשק USB.
PCI Express נועד להחליף את אפיק PCI, תוך שמירת התאימות לאופן השימוש באפיק. הדבר מאפשר שימוש באותה תכנה גם עבור אפיק PCIe .PCIe מתבסס על מערכת תקשורת טורית מהירה הרבה יותר. הוא נתמך בעיקר על ידי אינטל, אשר החלו לעבוד על התקן כפרויקט Arapaho, לאחר נטישת תקן InfiniBand.
PCI Express מיועד לשימוש כאפיק מקומי בלבד. כיוון שהוא מתבסס על מערכת PCI הקיימת, כרטיסים ומערכות יכולים להיות מוסבים ל־PCI Express על ידי שינוי ברובד הפיזי בלבד – מערכות קיימות יכולות להיות מורצות על PCI Express בצורה שקופה. המהירויות הגבוהות יותר של PCI Express מאפשרות להחליף כמעט את כל האפיקים הפנימיים, כולל AGP ו־PCI, כמו כן ב־PCI Express ישנו בקר יחיד לאפיק, אשר מתקשר עם כל ההתקנים החיצוניים, בניגוד לפתרון הנוכחי במכונות הקיימות (ערכת שבבים Northbridge/Southbridge).
אמנם PCI Express מהיר בהרבה מ־PCI אבל עדיין אינו מהיר מספיק כדי לשמש כאפיק גישה לזיכרון RAM. זהו חיסרון בולט לעומת אפיק דומה בשם HyperTransport, אשר יכול לשמש גם כאפיק זיכרון. בנוסף, PCI Express אינו מציע את הגמישות שמספק תקן InfiniBand, אשר לו ביצועים דומים אך יכול לשמש גם כאפיק חיצוני.
בעברית, PCI Express נקרא רכיב קישוריות מרחבי מהיר.
גרסאות PCI Express

במהלך השנים, שודרג האפיק במהירות. כל גרסאות האפיק תומכות לאחור עד לגרסה הראשונה. הטבלה הבאה מייצגת את הנתונים על הגרסאות ביחד עם המהירות הנתמכת:
| גרסת אפיק | שנה | קצב העברה (GT/s) | רוחב פס (Gb/s) | תעבורת האפיק> מסילת X1 (MB/s) | תעבורת האפיק> מסילת X2 (GB/s) | תעבורת האפיק> מסילת X4 (GB/s) | תעבורת האפיק> מסילת X8 (GB/s) | תעבורת האפיק> מסילת X16 (GB/s) | תעבורת האפיק> מסילת X32 (GB/s) |
| --- | --- | --- | --- | --- | --- | --- | --- | --- | --- |
| 1.0 | 2004 | 2.5 | 2 | 250 | 0.50 | 1 | 2 | 4 | 8 |
| 2.0 | 2007 | 5.0 | 4 | 500 | 1.0 | 2 | 4 | 8 | 16 |
| 3.0 | 2010 | 8.0 | 8 | 984.6 | 1.97 | 3.8 | 7.6 | 15.7 | 31.5 |
| 4.0 | 2017 | 16.0 | 16 | 1969 | 3.94 | 7.6 | 15.7 | 31.5 | 63.01 |
| 5.0 | 2019 | 32.0 | 32 | 3938 | 7.88 | 15.75 | 31.51 | 63.0 |  |
| 6.0 | 2022 | 64.0 | 64 | 7563 | 15.125 | 30.25 | 60.5 | 121.0 |  |
| 7.0 | 2025 (מתוכנן) | 128.0 | 128 | 15125 | 30.25 | 60.5 | 121.0 | 242.0 |  |
הערות שוליים

↑  PCI-SIG® Announces PCI Express® 7.0 Specification to Reach 128 GT/s, www.businesswire.com, ‏2022-06-21 (באנגלית)
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
LAGG-3

לאבוצ'קין-גורבונוב-גודקוב LAGG-3 (ברוסית: Лавочкин-Горбунов-Гудков ЛаГГ-3) היה מטוס קרב ששירת בחיל האוויר הסובייטי בזמן מלחמת העולם השנייה. מטוס זה היה שיפור של ה-LAGG-1 והיה לאחד המטוסים החדישים בשירות חיל האוויר הסובייטי בפרוץ מבצע ברברוסה. למרות שרוב המבנה של המטוס יוצר מעץ, המטוס היה כבד וחסר כוח יחסית. עם זאת החימוש שלו, שכלל תותח 20 מילימטר, נחשב לכבד מכל מטוסי הקרב בני זמנו.
שיפורים של דגם זה הולידו את מטוס ה-La-5 שהיה לאחד ממטוסי הקרב הסובייטיים החשובים במלחמה. עם הפסקת הייצור בשנת 1944 המטוס הוצא בהדרגה משירות פעיל והוחלף במטוסי קרב חדישים יותר.
Ride (אלבום של לורן)

Ride הוא אלבום האולפן השני של הזמרת השוודית לורן. את האלבום הוציאה לאור ב-24 בנובמבר 2017 חברת התקליטים BMG, כחמש שנים לאחר הוצאת אלבום הבכורה שלה, Heal.‏ שלושה סינגלים פורסמו מתוכו: "71 Charger",‏ "Hate The Way I Love You" ו-"Ride".
רשימת רצועות

| מס' | שם | משך |
| --- | --- | --- |
| 1. | '71 Charger  | 4:11 |
| 2. | Dreams  | 4:39 |
| 3. | Jupiter Drive  | 5:25 |
| 4. | Fire Blue  | 4:19 |
| 5. | Hate the Way I Love You  | 6:39 |
| 6. | I Go Ego  | 3:29 |
| 7. | Heart on Hold  | 4:08 |
| 8. | Love Me America  | 4:29 |
| 9. | Ride  | 5:12 |
| 10. | '71 Charger - Strings Bonus Track  | 3:39 |
| משך כולל: | משך כולל: | 46:14 |
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |
| --- | --- | --- |
|  שוודיה | סוורייטופליסטן | 31 |
הערות שוליים

↑  Bradley Stern (14 ביולי 2017). "With Her 'Body', Loreen Kicks Off The 'Nude' Era". popcrush.com. PopCrush. נבדק ב-10 באוגוסט 2017. {{cite web}}:  (עזרה)
↑  Rezo Mamsikashvili (14 ביולי 2017). "Seving "Body"! Loreen drops lead single from second album Nude". wiwibloggs.com. Wiwibloggs. נבדק ב-10 באוגוסט 2017. {{cite web}}:  (עזרה)
↑  BMG (8 באוגוסט 2017). "Loreen". bmg.com. BMG. נבדק ב-10 באוגוסט 2017. {{cite web}}:  (עזרה)
| --- | --- |
בקרת זהויות :  MusicBrainz release group: 0fb2d418-689d-4b14-b5b5-ce3f437b6735
PCManFM

| --- | --- |

צילום של התוכנה (בגרסת Qt) בגרסה 0.14.1 בדביאן 10 (באסטר)
 מפתח:  Hong Jen Yee (PCMan), Andriy Grytsenko (LStranger)
 גרסה אחרונה:  2.0.0 (17 באפריל 2024) 
 מערכת הפעלה:  מערכת הפעלה דמוית יוניקס, לינוקס 
 נכתבה בשפות:  C (GTK+) ‎ C++, ‎ Qt
 סוג רישיון:  הרישיון הציבורי הכללי של גנו 
 קוד מקור:  https://github.com/lxqt/pcmanfm-qt 
 github.com/lxqt/pcmanfm-qt
 
PCManFM (שם מלא: PCMan File Manager) הוא מנהל הקבצים של סביבות שולחן העבודה LXDE ו-LXQt.
היסטוריה

מנהל קבצים זה פותח במקור על ידי הונג ג'ן יי (Hong Jen Yee), ממפתחי LXDE, במטרה להיות תחליף ליישומים דומים אחרים דוגמת ת'ונר או נאוטילוס.
בתחילת 2013 ניסה ג'ן יי לנסות להסב את התוכנה ל־Qt (היסב שכונה PCManFM-Qt) בשל קשיי תאימות וצריכה רבה של זיכרון כאשר התוכנה נכתבת ב 3+GTK, ושחרר גרסה ראשונית במרץ של אותה שנה. עם זאת, הוא הבהיר שגרסת Qt לא תחליף את גרסת +GTK, ושתי הגרסאות "יתקיימו האחת לצד השנייה". בעקבות ההסבה התוכנה מהווה נדבך עיקרי בסביבת שולחן העבודה LXQt.
הערות שוליים

↑  PCManFM, מתוך אתר wiki. lxde.org
↑  PCManFM, מתוך אתר wiki. lxde.org
↑  PCManFM Qt 0.1.0 released, הודעה רשמית מתוך blog. lxde.org
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
Nursery Cryme

ערך זה עוסק באלבום של להקת ג'נסיס. אם התכוונתם לסדרת ספרים של ג'ספר פורד, ראו .
Nursery Cryme הוא אלבומה השלישי של להקת ג'נסיס, משנת 1971, והראשון עם הרכבה ה"קלאסי" של הלהקה, שכלל את פיטר גבריאל, טוני בנקס, מייק רת'רפורד, פיל קולינס וסטיב האקט. האלבום נחשב לנקודת המפנה של הלהקה וזה שבו התעצב סגנון הרוק המתקדם הייחודי שלה, שבא לידי ביטוי באלבומיה הבאים, עד לעזיבתו של האקט. האלבום לא היה הצלחה גדולה כשיצא לאור לראשונה וגם בקרב מעריצי הלהקה הדעות חלוקות לגביו, אך חלק משיריו הפכו לפופולריים מאוד בקרב המעריצים ואין חולקים על השפעתו על המשך דרכה של הלהקה והרוק המתקדם ככלל.
סגנון

לאחר הקלטת אלבומה הקודם של הלהקה, Trespass, היא איבדה שניים מחבריה - הגיטריסט אנתוני פיליפס, ממייסדי הלהקה ואחד מחבריה המשפיעים, פרש מסיבות בריאותיות ובשל פחד במה, והמתופף ג'ון מייהו פוטר. לבסוף צורפו ללהקה במקומם פיל קולינס כמתופף, וסטיב האקט כגיטריסט, ובכך השלימו את ההרכב שיאפיין את ג'נסיס בשנותיה הבאות (למעשה, עד שנת 1998 לא צורף ללהקה אף חבר חדש, אף שפיטר גבריאל וסטיב האקט עזבו אותה).
בהרכבה החדש פנתה הלהקה אל כיוון מוזיקלי תיאטרלי יותר מזה של אלבומיה הקודמים. מילות השירים מאופיינות בהומור רב יותר וחלקם מספרים סיפורי פנטזיה. הסגנון המוזיקלי אגרסיבי וקצבי יותר, ומורגש השימוש של הלהקה במלוטרון שרכשה באותה תקופה.
באופן כללי, האלבום מהווה התפתחות טבעית של הסגנון שבא לידי ביטוי ב-Trespass. אווירת הפולק שאפיינה את האלבום ההוא נשמרת במספר משירי האלבום הזה, אך רובו נוטה לכיוון שאותו סימן השיר The Knife שסיים את האלבום הקודם; שירים ארוכים, מורכבים וקצביים, שמספרים סיפור.
עם זאת, האלבום סבל מאיכות הקלטה בינונית שזיכתה אותו בביקורות רעות, ורק בשנת 1994 יצא מחדש בגרסה דיגיטלית משופרת. ההפקה כולה, כמו גם השירים עצמם, נחשבת לבלתי מלוטשת יחסית לאלבומיה הבאים של הלהקה. למרות זאת, חלק משירי האלבום (ובפרט The Musical Box) הפכו לחביבים מאוד על הקהל ולמושמעים מאוד בהופעות.
עטיפת האלבום הסוריאליסטית, צוירה על ידי פול וויטהד אשר צייר את עטיפת האלבום הקודם ויצייר לאלבום הבא. עטיפת האלבום הייתה השפעה מ-The Musical Box.
רצועות

כל השירים נכתבו על ידי פיטר גבריאל, טוני באנקס, מייק ראת'רפורד, סטיב האקט ופיל קולינס למעט איפה שמצוין
"The Musical Box" ‏- 10:24
"For Absent Friends" ‏- 1:44
"The Return of the Giant Hogweed" ‏- 8:09
"Seven Stones" ‏- 5:08
"Harold the Barrel" ‏- 2:59
"Harlequin" ‏- 2:53
"The Fountain of Salmacis" ‏- 7:54
השירים > The Musical Box

The Musical Box הוא השיר הפותח של האלבום, שאורכו כמעט עשר וחצי דקות, הוא גם אחד מהבולטים בו, ואחד מהשירים הידועים של הלהקה מתקופתה המתקדמת באופן כללי. סיפור הרקע לשיר - שמתואר גם בציורים והסבר מילולי בחוברת המצורפת לאלבום - עוסק בהנרי, ילד בן 9 שראשו נערף בידי ילדה בת 8 בעת משחק קרוקט. לאחר שבועיים, הילדה מוצאת בחדר השינה שלו את תיבת הנגינה שלו. משהיא פותחת אותה, מופיעה רוחו של הנרי לצלילי השיר החביב עליו, אך הוא מתחיל להזקין בפתאומיות, ותאוות בשרים נופלת עליו. הוא דורש מהילדה לספק אותו, והמהומה שמוקמת בשל סירובה מושכת לחדר את האומנת, שמשליכה את תיבת הנגינה על הילד והורסת את שניהם. עלילתו המוזרה של השיר היא דוגמה מייצגת לסגנון הכתיבה של פיטר גבריאל בתקופת ג'נסיס.
השיר עצמו מתאר את המונולוג שנושא הנרי מרגע שבו הוא מופיע ועד שהוא מתחיל לתבוע מהילדה לסייע לו במימוש תאוותו. סגנונו של השיר מותאם לכך; הדקות הראשונות שלו מאופיינות במוזיקה שלווה, רגועה וחלומית בעוד הנרי מקונן על גורלו, ואולם לפתע הופך הסגנון לתוקפני ואגרסיבי (ככל הנראה כדי לציין את גדילתו הפתאומית של הנרי), אותו מוביל סולו גיטרה מהיר - אלמנט מוזיקלי שטרם הופיע בשירי הלהקה. לאחר מכן הסגנון שב להיות רגוע, אך משהנרי מתחיל בתביעתו מהילדה הוא הופך למהיר בשנית, והשיר מסתיים בצורה אקסטטית.
הן עטיפת האלבום (שעוצבה בצורה שמזכירה את הרפתקאות אליס בארץ הפלאות) והן שמו של האלבום (משחק מילים על הביטוי "Nursery Rhyme" - שיר ערש - והמילה "Crime" - פשע) מתייחסים לשיר זה.
השירים > For Absent Friends

For Absent Friends' השיר השני באלבום, עוסק בשני אלמנים קשישים המתפללים לנשותיהם שנפטרו. זהו השיר הראשון של הלהקה שבו מתופף הלהקה, פיל קולינס נוטל את תפקיד השירה המובילה. זהו גם הראשון של הלהקה בו משתתפים שני החברים החדשים בלהקה - קולינס וסטיב האקט והשיר בוצע על ידי השניים בלבד. השיר הקצר (פחות משתי דקות) והמינורי משמש כקטע מעבר בין שני השירים הארוכים שלפניו ואחריו. סגנונו שקט ועדין, ומזכיר את שירי האלבום הקודם, Trespass. להקת הפרוגרסיב מטאל השוודית, אופת' יצרו קטע אינסטרומנטלי עם אותו שם כמחווה לג'נסיס באלבום, Deliverance מ-2002. גיטריסט הלהקה סטיב האקט יצר גרסת ואלס לשיר באלבומו Watcher of the Skies: Genesis Revisited בקולו של קולין בלנסטון.
השירים > The Return of the Giant Hogweed

The Return of the Giant Hogweed הוא אחד מארבעת השירים המורכבים באלבום. גם שיר זה הוא ממושך למדי ואורכו הוא למעלה משמונה דקות. סגנונו הוא מהיר, קצבי ואגרסיבי, והוא מספר בצורה הומוריסטית ואפוקליפטית על השתלטותו של צמח פרא על אנגליה. למרות ההומור, השיר מדויק יחסית; הצמח הרעיל המתואר בו אכן הובא מרוסיה בתור צמח נוי והתפשט באנגליה תוך הפגנת חסינות לניסיונות הדברה שונים, בעיקר סביב נהרות ותעלות, כפי שמתואר בשיר. השיר הזה היה מנוגן רבות בהופעות הלהקה.
השירים > Seven Stones

Seven Stones הוא השיר הרביעי באלבום Nursery Cryme. השיר יצא לאור שוב לאחר שנה כ"בי-סייד" לסינגל ללא אלבום של הלהקה, Happy the Man. השיר, כמו כל שבעת השירים בNursery Cryme נכתב על ידי כל חברי הלהקה. שם השיר מקושר לאלבום בכך שבאלבום יש 7 שירים והשיר נקרא שבע אבנים (Seven Stones) אשר מתחרז עם שבעה שירים (Seven Songs). השיר מספר על חוכמתו של איש זקן. בדומה לשירים אחרים באלבום, גם שיר זה נפתח בצורה שקטה ועוצמתו מתגברת לקראת סיום דרמטי. עם זאת, השיר קצר יחסית לשירים המורכבים האחרים שבאלבום (מעט יותר מחמש דקות).
השירים > Harold the Barrel

Harold the Barrel הוא השיר החמישי באלבום. זהו שיר קומי קצר (שלוש דקות) הבא בניגוד לקודמו הכבד, ומספר על המתרחש בעיירה קטנה כאשר הרולד, אחד מתושביה אשר היה בעל מסעדה, נעלם ואחר כך מתגלה על מסגרת חלון במהלך ניסיון התאבדות. אף שסגנונו של השיר קליל, קופצני ומשועשע ואינו מזכיר את השירים האחרים באלבום, הוא מסתיים בנימה טראגית שמאפשרת למאזין להבין שהרולד קפץ.
השירים > Harlequin

Harlequin הוא השיר השישי באלבום. השיר מספר על הדמות הבדיונית האיטלקית, ארלקינו מקומדיה דל'ארטה. בדומה ל-For Absent Friends, גם זה שיר מלודי קצר (שלוש דקות) ושקט יחסית המשמש כהקדמה לשיר האפי שבא אחריו, ובו הסולן פיטר גבריאל והמתופף פיל קולינס שרים במשותף, והכלי הדומיננטי בו הוא גיטרת 12 המיתרים של הגיטריסט, סטיב האקט.